ועדת הכנסת, כנסת 20, פרוטוקול מספר 401, 2018-12-11 13:30

דוד ביטן: אני פותח את הישיבה: ערעורים על החלטת נשיאות הכנסת שלא לאשר דחיפות הצעות לסדר היום.

דוד ביטן: חבר הכנסת דב חנין, אני אגיד מה הנושא: משרד ראש הממשלה מנהל משא ומתן עם ממשלת הונגריה על קידום מוזיאון המכחיש את חלקם של ההונגרים בשואה.

ירדנה מלר-הורוביץ: זו גם הצעה של חבר הכנסת איציק שמולי.

ירדנה מלר-הורוביץ: באותו נושא.

דוד ביטן: בבקשה, דב.

דב חנין: תודה לך, אדוני היושב-ראש.

דב חנין: אנחנו נמצאים בהליך - - -

דוד ביטן: יש לך גם אותו דבר?

איציק שמולי: כן, כן.

דוד ביטן: אז למה עשיתם שתי שורות?

אתי בן יוסף: נתנו לכל אחד את ההצעה שלו.

אתי בן יוסף: ההצבעה תהיה אחת.

דב חנין: אדוני היושב-ראש, אנחנו נמצאים בהליך מאוד מאוד נדיר.

דב חנין: בכנסת הנוכחית אני לא זוכר ש/הגשתי אי פעם ערעור על החלטות הנשיאות, למרות שהרבה פעמים הנשיאות מחליטה לפי שיקול דעתה שלא לקבל הצעה דחופה שלי לסדר.

דב חנין: אני יודע שגם חברי כנסת אחרים מאוד ממעטים בהליך הזה.

דב חנין: אבל במקרה הזה, אדוני היושב-ראש, אני וגם חבריי חשבנו שאין ברירה אלא לערער על החלטת הנשיאות ולנסות לשכנע שהנושא חייב להידון בכנסת.

דב חנין: על מה אנחנו מדברים?

דב חנין: בהונגריה ישנו מהלך גדול, מוקם מוזיאון גדול מאוד שמתיימר לעסוק בשואה.

דב חנין: שואת יהודי הונגריה היא אחת השואות הקשות ביותר שאירעו לעם היהודי.

דב חנין: אנחנו מדברים על שואה שבה כמעט כל יהודי הונגריה הושמדו.

דב חנין: כל היהודים שהיו בפריפריה, בערי ועיירות הפריפריה הושמדו וחלק גדול מאלה שחיו בעיר בודפשט הושמדו.

דב חנין: זה נעשה בשיתוף פעולה אקטיבי של שליט הונגריה דאז, מיקלוש הורטי.

דב חנין: ממרץ 1943 הם בעצם נתנו אור ירוק לגרמנים להשמיד את יהודי הונגריה.

דב חנין: ההשמדה הזו, אדוני, היא אחד הפרקים הקשים והאפלים ביותר בהיסטוריה של השואה.

דב חנין: התפרסמה כתבה מפורטת מאוד ומדאיגה מאוד שאומרת שמוזיאון השואה שמוקם בהונגריה יעסוק לא בשואה אלא בהכחשת השואה או יותר נכון, בהכחשת חלקם של אותם שליטים הונגרים בשואה, של מיקלוש הורטי, פרנץ סלשי ואחרים.

דב חנין: אנחנו יודעים, למרבית המצער, שראש ממשלת הונגריה היום רואה במיקלוש הורטי פטריוט הונגרי גדול והוא רואה אותו כמי ששיחק תפקיד חיובי בהיסטוריה.

דב חנין: יש בעייתיות גדולה מאוד, כמובן, בעצם קיומי של מין מוזיאון שככה מציג את זכר השואה, אבל מה שהדאיג אותנו, אדוני היושב-ראש, בידיעה שפורסמה הוא שהיה פרסום שהיום נמצאים בארץ נציגים רשמיים של ממשלת הונגריה שמנהלים הידברות עם נציגי ממשלת ישראל – ותכף אני אנסה להסביר מה זה – בנושא התכנים של המוזיאון הזה.

דב חנין: עוד יותר הדאיגה אותנו האמירה שהתפרסמה באותה כתבה נרחבת שמשרד החוץ מתנגד לכל ריכך של חלקם של אותם מנהיגים הונגרים בשואה.

דב חנין: והטענה כתבה הייתה שלכן ההידברות נעשית לא מול משרד החוץ אלא מול משרד ראש הממשלה.

דב חנין: עכשיו, אני יודע שכל הדברים האלה הם דברים שצריכים להיבדק.

דב חנין: אני לא משתתף - - -

דוד ביטן: זה היה בעיתון?

דוד ביטן: באיזה עיתון?

דב חנין: בעיתון הארץ ובערוץ 10.

דב חנין: לא התפרסמה תגובה שמכחישה את הכול מכל וכול.

דב חנין: יכול להיות שאולי אם נעלה את זה במליאת הכנסת, יבואו נציגי משרד ראש הממשלה ויגידו: לא היו דברים מעולם, אין נציגים הונגרים, אנחנו לא מסכימים לשום שינוי.

דב חנין: זו תהיה תגובה שאנחנו נשמח מאוד עליה.

דוד ביטן: אבל הממשלה שלנו לא יכולה למנוע את הקמת המוזיאון.

דב חנין: לא.

דב חנין: אבל מדינת ישראל הולכת לתת גושפנקה למוזיאון שמכחיש את זכר השואה.

דב חנין: אני חייב להגיד לך, אדוני היושב-ראש, אני לא זוכר איזושהי הצעה שלי לסדר שקיבלתי עליה כל כך הרבה פניות אישיות לטלפון שלי מניצולי שואה.

דב חנין: זה דבר שהוא פשוט נורא.

דב חנין: אנחנו כולנו בוגרים של איזושהי פרשה שעד היום לא הסתיימה, של הסכם שנעשה עם ממשלת פולין.

דב חנין: אני יודע שראש הממשלה אמר שאולי חלו תקלות באישור ההסכם הזה עם ממשלת פולין, לא התייעצו עם "יד ושם", התייעצו עם איזושהי מומחית אחרת.

דב חנין: והתוצאה הייתה תקלה מביכה מאוד שלא ברור איפה אנחנו עומדים היום לגביה.

דוד ביטן: בקשר לנושא של הערעור.

דוד ביטן: לדבר בכנסת נגד הממשלה שמקדמת אבל אתה לא יודע אם היא מקדמת או לא.

דוד ביטן: מה אתה רוצה?

דוד ביטן: אני לא מבין.

דב חנין: אדוני היושב-ראש, אנחנו רוצים למנוע מראש - - -

פנינה תמנו: לא צריך לתת לזה יד.

דב חנין: אנחנו, אדוני, רוצים למנוע את התקלה.

דב חנין: יכול להיות שאין תקלה.

דוד ביטן: אז למה אתה לא מצלצל למשרד ראש הממשלה ושואל?

פנינה תמנו: בשביל זה אנחנו פה - - -

דב חנין: - - - נושא כזה שמעורר סערה – אדוני, אני מסיים בעוד דקה – אדוני, אין לנו נושא שמעורר כזה עניין ציבורי, כזו סערה בקרב - - -

דוד ביטן: אתה צודק שזה מעורר את הציבור, אבל אני שואל אותך שאלה אחת פשוטה: אנחנו דנים בערעור על הנשיאות למה היא לא אישרה את הדחיפות של העניין.

דב חנין: נכון.

פנינה תמנו: או שלא שמו לב - - -

דוד ביטן: לא על הנושא עצמו.

דוד ביטן: הנושא קובע את הדחיפות, אין בעיה, אבל אני מזכיר לכם שלכל אחת מהסיעות יש אפשרות להגיש הצעה לסדר רגילה.

דוד ביטן: אתם פה קופצים מעל המכסות.

דוד ביטן: אז מה?

דב חנין: לכן יש נושא דחוף.

דב חנין: מה דחוף בנושא?

דב חנין: אנחנו מבינים שהיום נמצאים נציגי ממשלת הונגריה בארץ.

דב חנין: יכול להיות שמר או מחרתיים יתפרסם שהגיעו להסכם.

דב חנין: איפה היכולת שלנו ככנסת להשפיע?

דב חנין: אולי עצם העובדה שהנושא יידון בכנסת יגרום למקבלי ההחלטות לשקול את הדברים מחדש?

דב חנין: אולי הדברים שאנחנו נגיד במליאה ישכנעו אותם שצריך לבחון את זה?

דוד ביטן: בסדר, אבל למה דחוף?

דוד ביטן: יכול בעוד שבועיים גם כן.

פנינה תמנו: לא - - - כבר מגיעים להסכמות אולי כבר יגיעו - - -

דוד ביטן: את לא יודעת אם יש או אין משא ומתן.

דוד ביטן: על מה אתם מדברים?

פנינה תמנו: מה זה אין משא ומתן?

פנינה תמנו: שיגידו שאין משא ומתן ושהם לא שותפים ולא נותנים ידם במעל.

רויטל סויד: המוזיאון כבר בנוי.

דוד ביטן: בנוי?

דוד ביטן: אז איפה המשא ומתן?

דוד ביטן: עוד יותר גרוע.

דב חנין: המוזיאון בנוי.

דב חנין: התוכן של המוזיאון הוא הנושא שבמשא ומתן.

דב חנין: נציגי ממשלת הונגריה, לפי הפרסום בערוץ 10, נמצאים היום בארץ ודנים על ההסכם.

דב חנין: יכול להיות שבעוד שבועיים יהיה מאוחר מדי.

דב חנין: משפט אחרון, אדוני היושב-ראש, אני רוצה לומר לך שבעקבות שיחתנו - - -

רויטל סויד: אני גם רוצה לדבר.

דוד ביטן: בדיון בערעור, רק המערער יכול לדבר, אבל מכיוון שיש לנו רק שתיים אני אתן לכם לדבר.

דוד ביטן: מכיוון שחמד עמאר ממהר, לפחות שיגיד מהי העמדה ואז הוא יוכל ללכת.

דוד ביטן: הרי זו אותה הצעה, נכון, שמולי?

דוד ביטן: הוא יכול להגיב על שתיהן ואחר כך תדבר.

פנינה תמנו: אדוני היועץ המשפטי - - - אתה צריך לשים לב, הוא אמר שחברי כנסת לא יכולים לדבר - - -

דוד ביטן: בערעור, רק המערער.

פנינה תמנו: לא.

פנינה תמנו: הוא אומר שחברי הוועדה יכולים.

דוד ביטן: לא.

פנינה תמנו: היועץ המשפטי אומר שכן.

דוד ביטן: הוא טועה.

פנינה תמנו: סליחה, את לא יודעת מה המקום של יועץ משפטי?

פנינה תמנו: - - -

דוד ביטן: הוא טועה.

דוד ביטן: אבל אמרתי שלמרות שהוא טועה, אני אתן לכם לדבר.

פנינה תמנו: - - - מה זה חשוב מה אומר יועץ משפטי - - -

דוד ביטן: אני לא אתן לך להיכנס לנישה של בית המשפט.

דוד ביטן: אמרתי שאתם לא צריכים לדבר, אבל אני אתן לכם לדבר.

דוד ביטן: מה הבעיה?

חמד עמאר: אדוני היושב-ראש, בנושא הזה התקיים דיון בנשיאות.

חמד עמאר: הנושא עלה ולא רק עבר.

חמד עמאר: יושבים פה שניים שישבו בנשיאות.

חמד עמאר: קיימנו דיון גם בנושא הזה.

חמד עמאר: דחינו את הנושא הזה ואישרנו שלוש הצעות אחרות.

דוד ביטן: מה אתה טוען?

דוד ביטן: שזה לא דחוף או שאחרות דחופות יותר?

רויטל סויד: למה מתעקש שלא יהיה דיון על זה, חמד?

חמד עמאר: אני מייצג את הנשיאות.

רויטל סויד: לא ידעתי.

רויטל סויד: חשבתי שחבר הכנסת וקנין.

יצחק וקנין: הזעיקו אותי להצבעה.

חמד עמאר: לא טענו שזה דחוף.

חמד עמאר: מהנתונים שקיבלנו בנשיאות, קודם כל, אין מוזיאון שנפתח עד עכשיו.

חמד עמאר: לא נפתח שום מוזיאון שמכחיש את השואה או לא מכחיש את השואה.

חמד עמאר: לא קיים דבר כזה.

חמד עמאר: שנית, משבוע שעבר נדחו ארבע הצעות דחופות שאמורות לעלות השבוע.

חמד עמאר: אישרנו עוד שלוש הצעות, חוץ מהארבע משבוע שעבר.

חמד עמאר: זה אומר שיום רביעי יהיה יום ארוך מאוד.

חמד עמאר: הדיון יתקיים.

חמד עמאר: לא אמרנו שאנחנו לא מאשרים בלי לקיים דיון בנושא.

חמד עמאר: אמרנו שיש שתי סיבות שלא אישרנו: אחת, לא נפתח מוזיאון שמכחיש את השואה; שתיים, יש עוד שלוש הצעות דחופות שאושרו באותו יום ויש עוד הצעות דחופות משבוע שעבר.

חמד עמאר: לכן לא ראינו לנכון לאשר את ההצעות האלה השבוע.

דוד ביטן: תודה רבה.

דב חנין: אני רוצה להשלים, אדוני, משפט אחד.

יצחק וקנין: יש לי תשובה לדב.

יצחק וקנין: אתם הקדמתם את העגלה לסוסים.

יצחק וקנין: כל הדיון שאתם מנסים ליצור על הנושא הזה, הוא עדיין אפילו לא בחיתולים שלו.

יצחק וקנין: אני חושב שאתם לא שמעתם את הדברים ואתם מקדימים את הביצה לתרנגולת.

פנינה תמנו: על סמך מה אתה אומר את זה?

יצחק וקנין: אני אומר את זה בידיעה.

יצחק וקנין: קראתי את החומר, אני מכיר את החומר, אני יודע על מה מדובר.

פנינה תמנו: חברי, אבל הם גם קראו.

יצחק וקנין: - - - ניזונים מתקשורת.

פנינה תמנו: לא.

פנינה תמנו: לא הייתי מזלזלת בפרלמנטר מצטיין.

יצחק וקנין: כל הוויכוח כרגע הוא על התוכן.

יצחק וקנין: מישהו מנסה להשתלט על התוכן ולכן עושה את כל המהלך הזה.

דוד ביטן: אתה אומר שזה עדיין בחיתולים.

דוד ביטן: אין דחיפות.

דב חנין: אדוני היושב-ראש, בהתאם לעצתך, אתמול במליאה בשיחה - - -

דוד ביטן: אמרתי לך לדבר עם היו"ר, נכון?

דב חנין: ביקשת שאני אשוחח עם היו"ר והייתה לי שיחה עם היו"ר.

דב חנין: היו"ר אמר לי כמו שאמר חבר הכנסת חמד עמאר בצורה קצת אחרת.

דב חנין: הוא אמר: אנחנו לא הבנו את מלוא התמונה.

דב חנין: למשל, לא היה ברור לו מה הקשר של משרד ראש הממשלה לעניין.

דב חנין: הסברתי לו את זה ונדמה לי, אני לא יכול לדבר בשמו של היו"ר, שאחרי שהסברתי לו, לפחות התמונה למה זה נושא משמעותי וחשוב, הייתה ברורה לו.

יצחק וקנין: אם היושב-ראש ידע את התמונה – האדם שהולך להתמנות לניהול המוזיאון הזה יש לו ניסיון של 30 שנה בארצות הברית.

יצחק וקנין: הוא הקים מוזיאון.

יצחק וקנין: אי אפשר לקחת את זה – אתם פה עושים על זה סיבוב - - -

דב חנין: האדם שממונה על המוזיאון זו הונגריה שהיא מכחישת שואה - - - מנהלת המוזיאון.

דוד ביטן: דב, מספיק, אמרת.

איציק שמולי: אדוני היושב-ראש, גם אני לא זוכר מתי הגעתי לוועדת הכנסת עם ערעור.

איציק שמולי: יש לי הצעות דחופות שאני מקדם, אבל לא הגעתי לפה.

איציק שמולי: ההצעה הזאת חשובה במיוחד, לא רק לי באופן אישי.

איציק שמולי: מספר הפניות שאנחנו מקבלים על זה יעיד בפני עצמו על החשיבות של הנושא.

דוד ביטן: ברגע שאתה כותב על השואה, ניצולי שואה פונים ובצדק.

דוד ביטן: אין בעיה.

איציק שמולי: הטיעון של נציג הנשיאות שיש סדר יום עמוס הוא לא מחזיק מים.

דוד ביטן: אבל הוא השלים.

יצחק וקנין: יש דיסאינפורמציה.

יצחק וקנין: זה הכול.

דב חנין: אז תענו על זה.

דב חנין: תגידו את זה.

דב חנין: זכותכם להגיד דעה אחרת.

רויטל סויד: תנו לו לדבר.

איציק שמולי: הטיעון שיש סדר יום עמוס הוא לא טיעון.

איציק שמולי: כשיביאו את חוק נאמנות בתרבות או חוק גדעון סער, אנחנו נשב פה גם שלושה ימים ושלושה לילות רצופים, זה ברור לכולם.

איציק שמולי: במובן התוכני, וזה מתייחס למה שווקנין אמר, אין שום ספק ואף אחד, לא קואליציה ולא אופוזיציה, מטיל ספק בכך שלהונגרים היה חלק פעיל במנגנון ההשמדה של הנאצים עם חוקי היהודים, עם עבודות הכפייה, עם כנופיות צלב החץ.

איציק שמולי: כל הדברים המזוויעים האלו שיהודים נטבחו ונזרקו לדנובה.

איציק שמולי: התפקיד של הכנסת, בסופו של דבר, זה להיות הגורם שמפקח על עבודת הממשלה.

איציק שמולי: אם אנחנו יודעים שיש מוזיאון, יש מבנה, ועכשיו הדיון הוא על התכנים - - -

דוד ביטן: מאיפה אתה יודע שזה הדיון?

דוד ביטן: שיש תוכן כזה, מאיפה אתה יודע?

יצחק וקנין: אין שום תוכן.

איציק שמולי: זה מה שפורסם.

איציק שמולי: ב', נציגי ממשלת הונגריה, בסמכות של ראש הממשלה אורבן נמצאים כאן כדי לנהל משא ומתן על התכנים של המוזיאון.

איציק שמולי: ג', אם אין כלום, למה למנוע את הדיון?

דוד ביטן: עם כל הכבוד לכם, יש לכם אפשרות להעלות את זה לסר היום על חשבון מכסת - - - תעלה.

דוד ביטן: אם זה כל כך דחוף - - - יוותרו על דברים ויתנו לכם.

איציק שמולי: אני אגיד לך מה המקור ההתנגדות.

איציק שמולי: אחרי הפולנים מגיע תורם של ההונגרים.

איציק שמולי: העסקה המתועבת היא מאוד מאוד ברורה.

איציק שמולי: בתמורה לעוד איזו אצבע וחצי באו"ם, מנסים - - -

דוד ביטן: עם כל הכבוד, שמולי, אני אומר לך דבר פשוט.

דוד ביטן: אם זה כל כך דחוף לסיעת העבודה ולרשימה המשותפת, תוותרו על משהו ותשימו את זה בסדר היום לפי זכותכם.

דוד ביטן: נתחיל מזה.

דוד ביטן: - - - אין דמגוגיה פה.

דוד ביטן: תשים את זה אצלך - - -למה אתה לא מביא את זה?

דוד ביטן: תביא את זה על חשבון המכסה, מה הבעיה?

דב חנין: - - -

קריאות: - - -

דוד ביטן: יש לך מכסה, אבל אתה מעדיף איזושהי הצעת חוק על זה.

דוד ביטן: אז תגיד את זה.

פנינה תמנו: אפשר בבקשה לדבר בלי שצועקים?

פנינה תמנו: תודה.

דוד ביטן: לא מגיע להם כלום, אני עונה לך.

דוד ביטן: לא מגיע - - -

יצחק וקנין: - - - לא מקובל מה שדב אומר ומה אתה אומר, שמולי.

קריאות: - - -

פנינה תמנו: תנו לדבר - - -

דוד ביטן: יש לה זכות דיבור

פנינה תמנו: זו ממש חוצפה.

פנינה תמנו: יש לי זכות דיבור.

פנינה תמנו: תכבדו את החברים שלכם, תהיו קולגיאליים.

פנינה תמנו: אני רוצה לומר לך דווקא כמי שהייתה סגנית יושב-ראש הכנסת, אני באמת סומכת ואני יכולה לחתום על עבודת הנשיאות ועד כמה היא נעשית בהדר ובממלכתיות, ועם זאת, טוב שיש את התקנה הזאת שאפשר לערער כי לפעמים מחוסר זמן או תשומת לב קורה שדווקא נושאים שחוצים אופוזיציה וקואליציה – כולנו פה, יש לנו את הזכות בכלל לשבת בכנסת ישראל ולדון על השואה ולזכור שאין מה לעשות, אנחנו נמצאים בתקופה שהאנטישמיות הולכת וגואה.

פנינה תמנו: אני רוצה לומר לכם שכשיש ספק, אז אין ספק בנושא הזה.

פנינה תמנו: אם יש שאלות שעדיין מעלים ישנם חברי כנסת רציניים – ואני לא הייתי ממהרת גם לזלזל בעיתונות – עדיין יש פה שאלה על השולחן האם באותו מוזיאון התכנים ילכו לכיוון שיכול להכחיש את השואה.

פנינה תמנו: לכן אני אומרת שבירור של הנושא הזה ותוספת של הדיון - - -

איציק שמולי: וקנין, - - -

פנינה תמנו: שמולי, תן לי לסיים.

נורית קורן: תן לה לסיים.

איציק שמולי: אל תנהלו אותי, בבקשה.

איציק שמולי: נורית, אל תנהלי אותי בבקשה, זה דיון שלי, אז אל תנהלו אותי.

דוד ביטן: תן לה לדבר - - -

פנינה תמנו: אני פה כדי לתמוך בכם, שמולי.

איציק שמולי: אפשר לחשוב שאתה בחיים לא קראת הערת ביניים לאף אחד.

פנינה תמנו: שמולי, זה בסדר, לך אני מרשה גם להעיר לי, אבל תן לי לסיים.

פנינה תמנו: בואו נצא מהמגננה של לנסות להצדיק למה זה הוסר מסדר היום.

פנינה תמנו: גם אם היינו עכשיו ש/ואלים 120 חברי כנסת, הרוב היו אומרים שזה בסדר לדון בנושא הזה - - -

דוד ביטן: - - - לא לפי מה שקבעו.

דוד ביטן: קבעו מראש שראש הממשלה מנהל משא ומתן.

דוד ביטן: זה לא נכון - - -

פנינה תמנו: אתה הבנת – לא סיימתי – אתה הבנת למה הכוונה ואתה שמעת את הדברים המלומדים של דב.

פנינה תמנו: אני חושבת שראוי לאשר את הדיון הזה, מה גם, בוא ונודה על האמת, הפרקטיקה היא שאנשים שאכפת להם נשארים לאותן הצעות.

פנינה תמנו: לכן אין שום סיבה לא לאשר את זה, רבותיי.

איציק שמולי: תענו על שאלה אחת, אם התכנים לא בעייתיים, למה יש פה נציגים של ממשלת הונגריה כדי לעשות עליהם משא ומתן?

דוד ביטן: - - - אתם קובעים מראש שיש משא ומתן כזה, מי אמר?

קריאות: - - -

דוד ביטן: אני מוכן להעביר את זה לוועדה, אין לי בעיה.

דוד ביטן: אתם רוצים?

דוד ביטן: נעשה על זה דיון מהיר.

דן מרזוק: - - -

דוד ביטן: אפשר - - - מה אתם עושים - - - על כלום?

דוד ביטן: התקנון הזה נועד לשנות אותו טיפה.

דוד ביטן: זה לא חוקי?

ירדנה מלר-הורוביץ: הם הגישו ערעור על הצעות - - - אתה לא יכול את זה לוועדה.

ירדנה מלר-הורוביץ: אתה יכול להעביר - - -

רויטל סויד: אני סגנית יושב-ראש הכנסת, היה לנו דיון ענייני מאוד.

רויטל סויד: אני אתייחס לטיעונים שהעלה פה עכשיו סגן היושב-ראש חמד עמאר.

רויטל סויד: כשהוא אמר שלא ראינו את הדחיפות כי לא נפתח שום מוזיאון – אז דובר בנשיאות אם יש או אין מבנה ואפילו היה משפט שאם יהיה מבנה, נדבר.

רויטל סויד: אז קודם כל, קיים מבנה.

רויטל סויד: הדיון הזה דחוף מכיוון שביום חמישי שעבר הגיעו שני נציגים מהונגריה להיפגש עם ראובן עזר שהוא היועץ המדיני של נתניהו כדי לדון בדיוק על התוכן של הנושאים.

רויטל סויד: לשכת ראש הממשלה הוציאה בעצמה הודעה שיש דיון כזה.

רויטל סויד: תקשיבו על מה אנחנו מתווכחים, שבכנסת ישראל יש חברי כנסת, גם מהקואליציה וגם מהאופוזיציה, שרוצים לקיים דיון על מוזיאון שהולך להיות נראטיב של הכחשת שואה.

רויטל סויד: זה הוויכוח.

דוד ביטן: לא על זה הוויכוח.

דוד ביטן: לא נכון.

דוד ביטן: אל תהפכי את הדברים.

דוד ביטן: את מעוותת את הדברים.

דוד ביטן: הוויכוח הוא על האם סיעת העבודה תכניס את זה במכסה שלה או לא.

דוד ביטן: אם זה דחוף לכם – תכניסו.

דוד ביטן: זה הוויכוח פה.

דוד ביטן: על זה הדיון, לא על משהו אחר.

דוד ביטן: את תפילו - - - את עניין הזה.

קריאות: - - -

יצחק וקנין: זה לא הוויכוח בכלל

דוד ביטן: למה אתה לא מביא את זה?

דוד ביטן: למה לא?

דוד ביטן: תראה לי את הצעת החוק שלכם שהפעם אתם מביאים, תראו לי.

איציק שמולי: אם לא היה מוזיאון ולא היו נציגים, מילא - - -

דוד ביטן: האם סיעת העבודה במכסה שלה

רויטל סויד: אתם עכשיו מנסים למנוע דיון על נראטיב של הכחשת שואה - - -

דוד ביטן: - - - הצעה לסדר רגילה על המכסה שלהם.

דוד ביטן: אז מה אנחנו אשמים?

דוד ביטן: למה מפילים עלינו את התיק הזה?

דוד ביטן: זה פייר להפיל עלינו את התיק?

קריאות: - - -

נורית קורן: לא נכון - - -

דוד ביטן: יש לך עוד דקה.

דוד ביטן: אני צריך לסגור את הישיבה.

דוד ביטן: את מדברת חמש דקות כבר, יותר מהמערער דיברת.

רויטל סויד: עכשיו יותר מזה.

רויטל סויד: אנחנו נמצאים פה בחלון הזדמנויות לתקן נזק היסטורי.

רויטל סויד: ראינו כולנו מה קרה עם הפולנים.

רויטל סויד: אנחנו לא רוצים שזה יחזור עם ההונגרים.

רויטל סויד: וקנין, יואב בן צור, גם הוא הגיש בהצעה הזאת מכיוון שהעוול הזה הוא עוול שחוצה קואליציה ואופוזיציה.

רויטל סויד: אני לא מבינה, כשאנחנו פה שומעים שהיה סדר יום עמוס, אנחנו אישרנו רק שלושה נושאים בגלל שיש נושאים מהפעם הקודמת ולכן הטיעון הזה בכלל לא - - -

דוד ביטן: יש עוד חבר כנסת שרוצה לדבר?

דוד ביטן: יש לנו עוד דיון בוועדה אחרת.

רויטל סויד: - - - כנסת ישראל יכולה לקיים דיון שישליך על הנראטיב של ההיסטוריה.

רויטל סויד: אני לא מבינה את ההתנגדות הגורפת - - -

דוד ביטן: אנחנו לא מתנגדים.

דוד ביטן: תסלחי לי, עם כל הכבוד, קודם כל - - -

יצחק וקנין: את לוקחת את זה למקום - - -

רויטל סויד: שם אנחנו נמצאים, אחרת אנחנו - - -

דוד ביטן: קודם כל הם צריכים לבדוק בנשיאות מה יותר דחוף ממה .

דוד ביטן: זה התפקיד שלהם ועל זה יש ערעור.

רויטל סויד: אז יותר דחוף פינוי של משפחה.

רויטל סויד: בוא נראה את הנושא שאושר: פינוי של משפחה אחת - - -

יצחק וקנין: - - - את חברה בנשיאות - - -

דב חנין: מותר לה להגיד.

דב חנין: היא נמצאת - - -

רויטל סויד: יש סדר יום - - -

קריאות: - - -

דוד ביטן: מה הולך פה?

דוד ביטן: - - -

רויטל סויד: מה עולה לסדר היום?

רויטל סויד: זה סוד?

רויטל סויד: זה חסוי מה שעלה לסדר היום?

רויטל סויד: אנחנו - - - משפחה אחת יותר דחוף?

דוד ביטן: רויטל, מספיק.

דוד ביטן: דיברת חמש דקות.

דוד ביטן: מה את רוצה?

דוד ביטן: אתה רוצה לנהל פה את העסק?

דוד ביטן: נתתי לך לדבר חמש דקות.

דוד ביטן: יותר ממנו אפילו.

דוד ביטן: אני אומר שיש שני שיקולים: אחד, בודקים את כל הבקשות ורואים מה יותר דחוף ממה.

דוד ביטן: לא חייבים בנשיאות לאשר בכלל.

דוד ביטן: לא חובה לאשר שלוש, יכולים לאשר אחד.

דוד ביטן: דבר נוסף, בודקים את הדחיפות של הבקשה הספציפית.

דוד ביטן: אני מאמין שהם בדקו את זה.

דוד ביטן: את יושבת שם וראית.

דוד ביטן: זה דבר ראשון.

דוד ביטן: דבר שני, אי אפשר להפיל עלינו את העניין הזה, להטיל את זה עלינו ולהגיד: אתם אשמים בכול.

דוד ביטן: אתם יכולים, אם הנושא דחוף כל כך – אתם קיבלתם החלטה לא להכניס את זה על המכסה שלכם אלא לבוא עם הדחיפות.

דוד ביטן: אתם החלטתם לעשות את זה – אם החלטתם לעשות, כנראה זה פחות חשוב מבחינתכם.

קריאות: - - -

רויטל סויד: - - - במקום להתמודד עם הנושא - - -

דוד ביטן: את לא מתמודדת.

דוד ביטן: יש לך אפשרות להכניס את זה במכסה הרגילה.

דוד ביטן: אל תבלבלי את המוח.

קריאות: - - -

פנינה תמנו: - - - תתעלו על עצמכם - - -

קריאות: - - -

דוד ביטן: - - - שאתם אומרים שאתם שאנחנו אשמים בזה, אז אני אומר לכם.

דוד ביטן: אני לא רציתי להיכנס לזה, אתם נכנסים לזה.

פנינה תמנו: - - - אפשר לאשר את זה - - -

איציק שמולי: - - -

דוד ביטן: - - - זה שכתוב ב"הארץ", זה לא אומר שזה נכון.

איציק שמולי: - - -פוחדים מהדיון - - -

דוד ביטן: לא פוחדים.

דוד ביטן: אתה פוחד מהדיון.

דוד ביטן: אתה מעלה את זה בשביל להעלות את זה.

דוד ביטן: תעלה את זה - - -

קריאות: - - -

רויטל סויד: - - - למה ההתנגדות?

רויטל סויד: למה ההתנגדות?

דב חנין: מה הפחד?

דב חנין: מה הפחד?

דוד ביטן: אין לנו פחד אבל אל תאשים אותנו שזה לא עולה.

דוד ביטן: תעלה את זה במכסה שלך.

דוד ביטן: זה הכול.

דוד ביטן: אל תפיל את זה עלינו.

דוד ביטן: על זה אני מדבר - - -

קריאות: - - -

פנינה תמנו: אדוני היושב-ראש, לדעתי אפשר להתעלות על עצמנו כי בסוף אנחנו מסכימים שצריך להיות הדיון הזה - - -

איציק שמולי: - - -

דוד ביטן: אני מאוד מצטער.

דוד ביטן: סיימנו.

דוד ביטן: אתם לא מבינים את מה שאני אומר – אז אל תבינו.

דוד ביטן: אני אומר דבר פשוט: אמרתי תפנה ליו"ר, הוא יושב-ראש הנשיאות, תפנה אליו ותסביר לו את העניין, אמת?

דב חנין: נכון.

דוד ביטן: זה לא שיש לי משהו נגד ההצעה.

דוד ביטן: אני אעלה את זה להצבעה.

דוד ביטן: מי שבעד הערעור, יצביע בעד.

דוד ביטן: מי שנגד הערעור, יצביע נגד.

דוד ביטן: אבל אני אומר ומבקש מהנשיאות לבדוק שוב את העניין הזה, את העובדות, האם באמת יש.

דוד ביטן: שהיושב-ראש יבדוק את זה עם לשכת ראש הממשלה, האם יש באמת משא ומתן כזה על הנושא הזה של הכחשת השואה.

איציק שמולי: יצאה הודעה - - - מלשכת ראש הממשלה.

דוד ביטן: אמרתי שיבדוק.

רויטל סויד: היועץ המדיני של נתניהו נפגש עם - - -

קריאות: - - -

דוד ביטן: אני מבקש שהיושב-ראש יבדוק עם הלשכה את האמיתות של העניין, אם באמת יש משא ומתן, האם באמת זה דחוף מבחינת הדיונים שמתנהלים, אם מתנהלים.

דוד ביטן: אם כן, אז שיביאו את זה לדיון חוזר בשבוע הבא במסגרת הבקשות כי כמה ימים לפה או לפה לא ישנו את הדחיפות.

דוד ביטן: אם זה נכון, שיהיה בנוסף למכסה בשבוע הבא, בסדר?

דוד ביטן: זו הצעתי.

דוד ביטן: אני חושב שזה פותר לכם את הבעיה.

דוד ביטן: יהיה ברור עובדתי מה נכון ומה לא נכון.

פנינה תמנו: זה לא פותר את הבעיה - - -

איציק שמולי: - - - יסתיים הברור, הנציגים ההונגרים - - -

דוד ביטן: אם הוא יגיע - - -

רויטל סויד: אחר כך תהיה פארסה כמו עם הפולנים שאי אפשר יהיה לתקן - - -

דוד ביטן: אני סומך על היו"ר, אולי אתם לא סומכים אבל אני סומך, אם הוא יגיע למסקנה שיש טעם להביא את זה לדיון חוזר בגלל מה שהוא ברר, הוא יביא.

דוד ביטן: אם הוא לא יביא, אז כנראה שאין טעם בזה והבירור שלו הוא בירור הפוך ממה שאתם אומרים.

דוד ביטן: אתה מסכים עם זה, כבוד הסגן?

דוד ביטן: תודה.

דוד ביטן: אז מי בעד הערעור, בנוסף לדברים שאמרתי, שיצביע.

דוד ביטן: מי שנגד – לא יצביע.

דוד ביטן: אתם לא יכולים להצביע.

אתי בן יוסף: המערערים לא מצביעים.

דוד ביטן: המערערים לא מצביעים.

דוד ביטן: זה התקנון.

דוד ביטן: הנה, יש תקנון.

איתן ברושי: אני מצביע.

קריאות: - - -

דוד ביטן: ברושי, באתה ברגע האחרון.

דוד ביטן: אתה יודע שיש תקנות שמי שלא משתתף בדיון לא יכול להצביע?

פנינה תמנו: הוא ממציא תקנון חדש.

דוד ביטן: מי נגד הערעור?

דב חנין: בושה לכנסת.

דוד ביטן: לא בושה.

דוד ביטן: זו בושה לכם – תביאו את זה.

פנינה תמנו: זו בושה.

פנינה תמנו: ביטן, זו בושה - - -

פנינה תמנו: בעד הערעור – מיעוט

פנינה תמנו: נמנעים – אין

דוד ביטן: הערעור השלישי – המערער לא פה ולכן הערעור מתבטל לפי התקנון, נכון?

דוד ביטן: מה אתם רוצים?

דוד ביטן: הוא יבדוק.

דוד ביטן: הישיבה נעולה.